Id-Direttiva tal-Kunsill 92/52/KEE
tat-18 ta’ Ġunju 1992
dwar il-formulaetat-trabi u l-formulaetal-prosegwiment maħsuba għall-esportazzjoni lejn pajjiżi terzi
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 113 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Soċjali u Ekonomiku [3],
Billi r-regoli Komunitarji li jirrigwardaw il-formulae għat-trabi u l-formulae tal-prosegwiment huma stabbiliti bid-Direttiva tal-Kunsill 89/398/KEE tat-3 ta’ Mejju 1989 dwar l-approssimazzjoni tal-liġijiet ta’ l-Istati Membri dwar l-oġġetti ta’ l-ikel għall-użu nutrizzjonali partikolari [4] fid-Direttiva tal-Kummissjoni 91/321/KEE; [5]
Billi minħabba n-natura tal-prodotti fil-kwistjoni huwa mixtieq illi r-regoli Komunitarji jew l-istandards internazzjonali li għandhom x’jaqsmu mal-kompożizzjoni tagħhom japplikaw għal dawn il-prodotti maħsuba għall-esportazzjoni lejn pajjiżi terzi;
Billi sabiex jiġi pprevenut l-użu mhux approprjat ta’ dawn il-prodotti li jista’ jippreġudika s-saħħa tat-trabi huwa wkoll mixtieq li tiġi estiża l-applikazzjoni tar-regoli Kommunitarji dwar it-tikkettjar tal-formulae għat-trabi u l-formulae tal-prosegwiment u ta’ dawk il-prodotti maħsuba għall-esportazzjoni lejn pajjiżi terzi;
Billi l-prodotti li jikkonformaw mad-Direttiva 91/321/KEE jistgħu jitqiegħdu fis-suq fil-Kommunità mill-1 ta’ Diċembru 1992; billi l-ebda liġi ma tipprojbixxi l-esportazzjoni ta’ dawn il-prodotti lejn pajjiżi terzi,
ADOTTA DIN ID-DIRETTIVA:
L-Artikolu 1
Din id-Direttiva tirrigwarda l-formulae għat-trabi u l-formulae tal-prosegwiment, kif imfissra fl-Artikolu 1(2)(ċ) u (d) tad-Direttiva 91/321/KEE, u maħsuba għall-esportazzjoni lejn pajjiżi terzi.
L-Artikolu 2
L-Istati Membri għandhom jiżġuraw illi l-prodotti riferiti fl-Artikolu 1 jistgħu jiġu esportati mill-Komunità biss jekk jikkonformaw ma’ din id-Direttiva.
L-Artikolu 3
1. L-ebda prodott ieħor għajr il-formulae għat-trabi ma jista’ jiġi ppreżentat li huwa xieraq li jissodisfa waħdu l-ħtiġiet nutrijenti tat-trabi normali b’saħħithom matul l-ewwel erba’ xhur u sa sitt xhur tal-ħajja tagħhom.
2. B’żieda ma’ dan il-prodotti li hemm referenza fl-Artikolu 1 iridu jikkonformaw ma’:
(a) l-Artikoli 3, 4, 5 u 6 tad-Direttiva 91/321/KEE jew ma’ l-istandards relevanti mondjali applikabbli, stabbiliti bil-Codex Alimentarius;
(b) l-Artikolu 7(2) sa (6) tad-Direttiva 91/321/KEE;
(ċ) id-dispożizzjonijiet tad-Direttiva tal-Kunsill 89/396/KEE ta’ l-14 ta’ Ġunju 1989 dwar l-indikazzjonijiet jew il-marki li jidentifikaw il-lott li għalih jappartieni oġġett ta’ l-ikel [6],
għajr jekk ikun mitlub jew stipulat mod ieħor bid-dispożizzjoni stabbiliti mill-pajjiż ta’ l-importazzjoni.
3. Dawn il-prodotti għandhom jiġu ttikkettjati f’lingwa approprjata u b’ mod illi jiġi evitat kull riskju ta’ konfużjoni bejn il-formula għat-trabi u l-formulae tal-prosegwiment.
4. L-istipulazzjonijiet, il-projbizzjonijiet u l-limiti stabbiliti fl-Artikolu 7(2) sa (6) tad-Direttiva 91/321/KEE għandhom japplikaw ukoll għall-preżentazzjoni tal-prodotti interessati u b’mod partikolari għall-għamla, l-aspett jew l-imballaġġ tagħhom u l-materjali użati għall-imballaġġ.
L-Artikolu 4
L-Istati Membri għandhom jieħdu l-miżuri kollha meħtieġa sabiex jikkonformaw ma’ dan ir-Regolament. Għandhom jgħarrfu minnufih b’dan lill-Kummissjoni. Dawn il-miżuri għandhom jiġu applikati b’mod li jipprojbixxi l-esportazzjonijiet tal-prodotti li ma jikkonformawx ma’ din id-Direttiva, b’effett mill-1 ta’ Ġunju 1994.
Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew għandhom jiġu akkumpanjati minn din ir-referenza fil-waqt tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.
L-Artikolu 5
Din id-Direttiva hija indirizzata lill-Istati Membri.
Magħmula fil-Lussemburgu, fit-18 ta’ Ġunju 1996.